./data/phi0914/phi00121/phi0914.phi00121.perseus-lat1.xml
Titus Livius (Livy)
haudhand procul Tarracone classicos milites navalesque socios vagos palantesque       per agros, quod ferme fit ut secundae res neglegentiam creent, equite passim       dimisso cum magna caede, maiore fuga ad naves compellit  nec diutius circa ea loca morari ausus, ne ab Scipione opprimeretur,       trans Hiberum sese recepit  et Scipio raptim ad famam novorum hostium agmine acto, cum in paucos       praefectos navium  animadvertisset, praesidio Tarracone modico relicto Emporias cum classe       rediit  vixdum digresso eo Hasdrubal aderat et Ilergetum  populo, qui obsides       Scipioni dederat, ad defectionem impulso cum eorum ipsorum iuventute agros       fidelium Romanis sociorum vastat  excito deinde Scipione hibernis toto cis  Hiberum rursus cedit agro  Scipio relictam ab auctore       defectionis Ilergetum gentem cum infesto exercitu invasisset, compulsis omnibus       Atanagrum urbem, quae caput eius populi erat,        circumsedit intraque dies paucos pluribus quam ante obsidibus imperatis       Ilergetes pecunia etiam multatos in ius dicionemque recepit  inde in Ausetanos prope Hiberum, socios et ipsos Poenorum, procedit       atque urbe eorum obsessa Lacetanos auxilium finitimis ferentes nocte haud procul       iam urbe, cum intrare vellent, excepit insidiis;  caesa ad duodecim milia  exuti prope omnes armis domos passim palantes per agros diffugere            nec obsessos alia ulla res quam iniqua oppugnantibus hiems       tutabatur  triginta dies obsidio fuit, per quos raro unquam nix minus quattuor       pedes alta iacuit; adeoque pluteos ac vineas Romanorum operuerat ut ea sola       ignibus aliquotiens coniectis ab hoste etiam tutamentum fuerit  postremo , cum Amusicus princeps eorum ad Hasdrubalem        profugisset, viginti argenti talentis pacti deduntur  tarraconem in hiberna reditum est